16 H. Høffding. 



eller en Del af Aarsagen til Formaalets Virkeliggjørelse. Kun 

 ved denne nødvendige Sammenhæng mellem Midler og Formaal 

 bliver Begrundelse mulig paa de praktiske Omraader. 



Det Formaal, hvorefter Handlingen maales og vurderes, 

 behøver ikke al være det handlende Individs eget bevidste For- 

 maal med Handlingen. Den, som vurderer Handlingen, — selv 

 om det er den handlende Person selv i et senere Øjeblik af 

 hans Liv — læ.gger naturligvis sin Maalestok til Grund, og det 

 bliver da særlig at afgjøre , hvor vidt det Princip, paa hvilket 

 Vurderingen bygges, ogsaa bør være det, der motiverer Hand- 

 lingen for den Handlende selv i Handlingens Øjeblik. 



2. Handlingens Udspring er i Individets Indre, i dets In- 

 stinkter og Drifter, dets Tanker og Følelser. Men efter at have 

 udviklet sig her, træder den som Virkning over i den ydre 

 Verden. Her opstaar da det Spørgsmaal, til hvilken Del af hele 

 dette Forløb den ethiske Vurdering især skal holde sig. 



Til en fuldkommen Vurdering vilde udfordres , at Handlin- 

 gens hele Forløb drages med ind. Den ethiske Karakteristik af 

 en Handling som god eller ond vilde da forudsætte, at man 

 kunde efterspore den lige fra dens første Spirer i Individets 

 indre Liv og gjennem alle dens forgrenede og fjerne Virkninger 

 i Omverdenen. Ethikerne have ikke lagt lige stor Vægt paa alle 

 Dele af Handlingens hele Historie. Nogle have taget deres 

 Udgangspunkt fra Handlingens indre Udspring, altsaa fra de 

 Motiver, det Sindelag, som afføder den. Handlingens ydre Virk- 

 ninger, mene de, ere uoverskuelige og staa ikke fuldstændig under 

 Villiens Herredømme; det er den indre Handling, i hvilken 

 Villien lægger sig for Dagen, og derfor er det kun den, der 

 kan blive Gjenstand for ethisk Vurdering. Andre gaa derimod 

 ud fra Handlingens Følger og Virkninger i den ydre Verden. 

 Det er kun disse, mene de, som give Handlingen praktisk Be- 

 tydning. Til dem maa Vurderingen først og fremmest holde 

 sig, især da Erfaring viser, at Handlinger, som udspringe af 



